Eggstockfestivalen

Eggstockfestivalen er en årlig ungdomsfestival som arrangeres hver juni på Det Akademiske Kvarter i Bergen, arrangert for første gang i 1996 under navnet "Eggstokkfestivalen". Festivalen er en arvtager etter Kronstadfestivalen, og har siden 2001 vært arrangert av AKKS Bergen. 

 Vilkår for å delta 
Festivalen har plass til 24 band etter «førstemann til mølla»-prinsippet, og band som vil delta kan melde seg på dersom de oppfyller følgende kriterier: 
 Deltakere må være under 26 år. I grupper/band må 2/3 av deltakerne være under 26 år. 
 Kun egenkomponert materiale kan framføres.
 Musikere kan kun opptre i én bandkonstellasjon.
 Deltakende artister må ha en tilknytning til Hordaland (for eksempel bosted og/eller opphav.)

Festivalen arrangeres som en konkurranse med to innledende dager og en finaledag, der ti av de deltakende bandene opptrer. Datoen for gjennomføring har de siste årene vært andre uken av juni. Bandene konkurrerer om premier som innspillingstid, spilletid på festivaler, musikkvideo, rabatt på merchdesign, musikkutstyr og mer. Juryen består av personer fra musikkbransjen i Bergen. 

 Historikk 
Artister som Sondre Lerche, Hvitmalt gjerde, Major Parkinson, Fröder, Thea Hjelmeland, Tarjei Strøm, Razika, Silja Sol og Matias Tellez har opptrådt på Eggstockfestivalen tidlig i sine karrièrer.

Eggstockfestivalen vant pris for årets plakat i 2015 og 2016, utdelt av Norske Konsertarrangører. Robert Høyem i Overhaus har stått for det grafiske arbeidet.

Av smittevernhensyn forbød norske myndigheter våren 2020 gjennomføring av konserter på grunn av koronaviruspandemien, og festivalen ble derfor avlyst i 2020. Den 15. juni 2020 åpnet myndighetene likevel for å gjennomføre arrangementer som innebar forsamling av opptil 200 personer i samme lokale.. Den 2. juli 2020 introduserte AKKS derfor et nytt konsept kalt "Eggstock Reunion", som går ut på at tre tilfeldig valgte, tidligere Eggstock-deltakere og ett nytt band, skal opptre på en felles «mimrekonsert» den 21. august 2020.
 Vinnere av Eggstockfestivalens konkurranse 
 2003: Major Parkinson
2004: Malsain
2005: Thea & De Fine
2006:
2007: Of No Consequence
2008: The New Wine
2009: limstift
2010: Cockroach Agenda
2011: The Bridds
2012: Stochastics
2013: Fröder
 2014: Howlin‘ Sun (tidligere navn: "Old Nick’s Houseband")
 2015: dePresno
 2016: boy pablo
 2017: TØFL
 2018: Derin
 2019: fucales
 2020: Avlyst som følge av koronapandemien.
 2021: Michelle Ullestad
 2022: Vepsestikk
 2023: Astronautist
 2024: The Clumps

 Referanser 

 Eksterne lenker 


Kategori:Musikkfestivaler i Vestland
Kategori:Musikk i Bergen
Kategori:Repeterende arrangementer etablert i 1995
Kategori:Musikk i 1995